
 PARLAMENTUL  ROMÂNIEI

CAMERA DEPUTAŢILOR
	      Comisia Juridică, de  

      Disciplină  şi Imunităţi
        Nr. 4c-11/890/2017
	                     Comisia pentru agricultură,
                     silvicultură, industrie alimentară 
                     şi servicii specifice
                            Nr. 4c-4/490/2017

	
	


    RAPORT COMUN
asupra  proiectului de Lege privind abrogarea art. 35 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997
(PL. x  318/2017)
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare şi completările ulterioare, Comisia juridică, de disciplină şi imunităţi împreună cu Comisia pentru agricultură, silvicultură, industrie alimentară, au fost sesizate spre dezbatere în fond, cu proiectul de Lege privind abrogarea art. 35 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, trimis cu adresa nr. PL- x 318 din 3 octombrie 2017, înregistrată sub nr. 4c-11/890 din 4 octombrie 2017 şi respectiv sub nr. 4c-4/490 din 4 octombrie 2017, la Comisia pentru agricultură, silvicultură şi industrie alimentară.
Potrivit prevederilor art. 75 alin. (1) şi (3) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a adoptat iniţiativa legislativă în şedinţa din 25 septembrie 2017.

Consiliul Legislativ a avizat favorabil proiectul legislativ, cu observaţii şi propuneri, conform avizului nr. 367 din 22 mai 2017.
Consiliul Economic şi Social a avizat favorabil proiectul de act normativ.
Propunerea legislativă supus dezbaterii are ca obiect de reglementare abrogarea art. 35 din Legea nr. 1/2000 pentru reconstituirea dreptului de proprietate asupra terenurilor agricole şi celor 
forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997.
Comisia pentru administraţie publică a transmis, cu adresa nr. 4c-6/312 din 11 octombrie 2014, un aviz favorabil al iniţiativei  legislative.

Comisia pentru muncă a transmis, cu adresa nr. 4c-7 din 16 octombrie 2014, un aviz favorabil al acestei iniţiative legislative.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei pentru agricultură au examinat iniţiativa legislativă în şedinţa din 17 octombrie 2017. Membrii Comisiei juridice au examinat iniţiativa legislativă în şedinţa din 24 octombrie 2017.
La lucrările Comisiei pentru agricultură  au fost prezenţi 25 de deputaţi, din numărul total de 25 membrii ai comisiei. Membrii Comisiei juridice au fost prezenţi conform listei de prezenţă. 

În urma dezbaterilor, cele două Comisii sesizate în fond, au hotărât, cu majoritate de voturi, să propună plenului Camerei Deputaţilor, spre dezbatere şi adoptare, Raportul de adoptare a proiectului de Lege privind abrogarea art. 35 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, în forma prezentată de Senat.
În raport cu obiectul şi conţinutul reglementării, iniţiativa legislativă face parte din categoria legilor ordinare.
       PREŞEDINTE,                                         


              PREŞEDINTE,   
   Eugen NICOLICEA                         



       Alexandru STĂNESCU                



                                    
          SECRETAR,






               SECRETAR
Neculai Costel DUNAVA

             
                                       Dan CIOCAN
   Consilier parlamentar, 






            Consilier parlamentar,        
     Iuliana Cseke

                                                                                       
       Ionela Began

